《送用和刘推官入京班改》
宋代·林希逸

幕画如兄有异才，岭南声价动诸台。登龙尾道呼班去，为鳄鱼州守印来。

定有赏音相料理，何妨进卷小徘徊。遥知得意行吟处，傍柳堤看菡萏开。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。